JUMAL KÕNELEB
Tere jälle!
Nagu oleme kõik märganud,
siis maailm ja selle organisatsioonid kõiguvad.
Me ei saa loota sellele, et Soome riik või muud asjad
annaksid selle turvatunde, mida me vajame.
Kust leida siis kaitset? Kust leida selline riik, mis püsib?
Piibel ütleb Joeli raamatus 4:16:
"Issand möirgab Siionist
ja toob Jeruusalemmast kuuldavale oma hääle;
taevas ja maa värisevad,
aga..."
- Aga!
Aga. - Aga.
"...aga Issand on varjupaigaks oma rahvale
ja kindlaks linnaks Iisraeli lastele."
Me võime olla rahus ja hingamises kõikide raskete katsumuste keskel,
sest me kuulume Jumala kuningriiki.
Me oleme Tema armsad lapsed.
Meid on välja toodud pimeduse riigist
ja asetatud Tema armsa Poja kuningriiki,
mis on küll nähtamatu, kuid tõeline ja annab tõelise kaitse.
Mida suuremad on katsumused meie enda elus,
seda selgemaks saab see,
et ainus rõõmu, kaitse, rahu, armastuse ja heaolu allikas
on Issand.
- Jah, see on tõsi.
Psalmis 121:1 laulab Taavet: "Ma tõstan oma silmad mägede poole,
kust tuleb mulle abi?"
Meenutagem korraks Taaveti olukordi.
Kuningas Saul näiteks üritas teda tappa.
Ta pidi varjama end kuninga ja tolle sõjaväe eest.
Ta oli mitmeid aastaid täiesti võimatus olukorras.
Issand oli öelnud, et temast saab kuningas,
aga paistis nii, et ta hoopis tapetakse peatselt.
"Ma tõstan oma silmad mägede poole, kust tuleb mulle abi?"
Kust see abi tuleb?
"Abi tuleb mulle Issanda käest, kes on teinud taeva ja maa.
Ei ta lase su jalga vääratada, ei su hoidja tuku.
Vaata, ei tuku ega jää magama see, kes Iisraeli hoiab.
Issand on su hoidja, Issand on su varjaja su paremal käel."
Ma pean selle tervenisti ette lugema.
"Päeval ei pista sind päike ega kuu öösel.
Issand hoiab sind kõige kurja eest..." Ta hoiab ka sind, mind ja meid kõiki.
"...tema hoiab sinu hinge." - Aamen.
Ehk siis Ta hoiab mu vaimset tervist.
Ta aitab mul püsida mõistuse juures ka keerulistes olukordades.
"Issand hoiab su minemist ja su tulemist nüüd ja igavesti."
- Halleluuja!
Me oleme kogenud mitmesuguseid katsumusi.
Kui Issand kutsus meid rajama kristlikku kooli,
siis meil polnud mingit kindlust, aga sündisid vägevad imed
ja me saime igas kuus postkasti ümbriku,
millele oli joonistatud kala märk
ja selles oli iga kuu see summa, mida oli vaja selle kuu jaoks.
Issand tegi sellele lisaks veel mitmeid imesid.
Korraga ilmusid toidukotid ukse taha ja toimus palju muidki asju.
Ta näitas meile seda, et see, kes loodab Tema peale,
tuleb toime ka siis, kui maailm ei paku mingit kaitset.
Jumal on kõikidest olukordadest kõrgemal.
Kuidas siis leida sellist kaitset?
Me peame meeles pidama, et meil on vaba tahe.
Kui maailm kõigub ja uudised on vaid negatiivsed,
siis on oluline mõista, et me saame ise mõjutada seda,
kas meie südames on rahu või mitte.
Jumal ütleb 5. Moosese 30:19 nõnda:
"Ma kutsun täna tunnistajaiks teie vastu taeva ja maa:
ma olen pannud su ette elu ja surma, õnnistuse ja needuse.
Vali nüüd elu, et sina ja su sugu võiksite elada."
Jumal on andnud meile kõigile vaba tahte,
aga me võime kasutada seda vaba tahet
just selle jaoks, millest siin juttu ehk me võime valida elu.
Ta ütleb, et Ta on asetanud meie ette elu ja õnnistuse.
Sellise elu ja õnnistuse, et mina ja mu järglased elaksime.
Selles ongi valikuküsimus.
Kui ma näen enese ümber teistsuguseid uudiseid,
siis on mu ees valik.
Nüüd on aeg vaadata Jumala Sõna ehk võtta Piibel ja vaadata.
"Ma olen pannud..."
Ta on juba pannud, nii et ma ei pea enam ootama.
"...olen pannud su ette elu ja surma, õnnistuse ja needuse."
Kas Ta on asetanud mu ette elu ja õnnistuse?
Kas Ta mõtleb seda, mida on öelnud.
Või on see lihtsalt mingi sõnademäng?
Siin aga on küsimus ka selles,
et kuna Jumal on andnud meile vaba tahte ja vabaduse,
siis sellega kaasneb ka vastutus.
Vabadus kätkeb endas alati vastutust.
Kuidas ma siis kasutan oma aega?
See, mida ma vaatan või kuulan - see on minu valik.
See on meie kõigi oma valik.
Kui me alustasime selle kristliku kooliga
ja meil ei olnud mitte kui midagi,
siis ma polnud eales varem lugenud nii palju Piiblit kui tookord.
Ma palvetasin ja otsisin Jumalat rohkem kui eales varem.
Iga kord, kui ma selleks aega võtsin, sain ma ka rahu.
Ma teadsin, et vaatamata kõigile katsumustele
on Jumal suurem kui need.
Mõnikord piisaski sellest, et ma sain rahu südamesse.
Ma sain Jumalalt rahu, kui olin lugenud Jumala Sõna
ja see rahu rääkis mulle sellest, et kõik saab korda.
Esimene asi selle jaoks, et saaksime püsiva rahu enesesse,
on Piibli kätte võtmine.
Peame toetuma sellele ja lugema Jumala Sõna.
Ei aita teadmine, et see on olemas, lastes sel vaid riiulil tolmu koguda.
Piibel tuleb kätte võtta ja lugeda seda, sest sellest tuleb turvatunne.
See on esimene asi.
Ja mitte vaid lihtsalt turvatunne, aga ka imed.
Vastused ei peitu mu pangakontol.
Vastus probleemidele pole alati ka arstide käes,
kuigi arstid on väga tähtsad
ja võivad samuti olla suureks õnnistuseks ja abiks.
Vastus leidub alati Piiblist.
See, mida me keerulistes olukordades vajame,
on usk.
Me vajame usku.
Usku sellesse, et Jumal kaitseb ja aitab meid kriisidest läbi;
me vajame usku sellesse, et Ta täidab meie vajadused jne.
Seda usku ei saa nuttes
ja see ei teki ka palvetamise läbi,
vaid Jumala Sõna ütleb otse, et usk tuleb kuulmisest
ja kuulmine Kristuse Sõna kaudu.
Imeliseks näiteks Piiblist on Aabraham.
Kui Issand kutsus Aabrahami minema ära isakodust,
sellele maale, mille Jumal talle näitas,
siis Aabraham ei teadnud, kuhu ta on minemas.
Ta ei saanud ka olla 100% kindel, et ta oli kuulnud õigesti.
Ometi oli see kutse ta südames nii tugev,
et ta kuuletus sellele ja läks.
Kui lome oeme Aabrahami elust ja sellest, mida ta katsumuste ajal tegi
siis see aitab ka meid.
Roomlastele 4:17 ütleb nii: "Nõnda nagu on kirjutatud:
Ma olen su pannud paljude rahvaste isaks!”
Seda ütleb siis Issand.
"Jumala ees, keda ta on uskunud,
kes teeb elavaks surnud ja kutsub olematuid nagu olevaid.
Aabraham uskus, kui lootus näis lootusetu,
et ta saab paljude rahvaste isaks,
selle ütluse järgi: Nõnda peab olema sinu sugu.”
"Ta ei jäänud usus nõdraks,
pannes tähele oma elatanud, ligi saja-aastast ihu
ja Saara surnud lapsekoda.
Ta ei kahelnud Jumala tõotuses uskmatuna,
vaid sai vägevaks usus, ülistades Jumalat
ja olles täiesti veendunud,
et Jumal on vägev ka täitma seda, mida on tõotanud."
Siin on mitmeid asju, mis meid julgustavad.
Ta lootis, kuigi lootust ei näinud olevat.
Ta uskus, et saab paljude rahvaste isaks,
kuigi ta ei näinud ja Saara lapsekoda oli surnud.
- Ta ise oli samuti vana.
Ta ei jäänud usus nõrgaks, kuigi ta ei näinud veel midagi sündivat
Ta ei kahelnud Jumala tõotuses, vaid sai usus tugevaks.
Ta oli täiesti kindel selles, et Jumal võib täita oma lubaduse.
Kas see pole imeline toit meie vaimule ja meie usule.
See on usutoit.
Oluline on mõista ka seda, et nii Aabrahami kui meie eludes
me ei saa vältida vastuolusid.
Me ei saa vältida olukordi,
kus Jumala Sõna ütleb üht
ja olukorrad paistavad hoopis midagi muud.
Ei tasu oodata olukorda, kus kõik on täiuslik.
Me ei vajakski siis ju mingit usku.
Just vastuolude keskel, kus olukorrad räägivad teist juttu
ja mitte seda, mida me loodame, siis just siis me vajame usku.
Heebrealastele 11:1:
"Aga usk on kindel usaldus selle vastu, mida oodatakse,
ja veendumus selles, mida ei nähta."
Aabraham elas keset täielikke vastuolusid.
Nii tema kui Saara polnud enam võimelised saama lapsi.
Nende aeg oli juba täiesti möödas,
kui ometi uskus ta kõige selle keskel Jumala tõotusesse.
Jumala tõotusesse, mille Jumal oli talle andnud,
et temast saab rahvaste Isa.
Just sellises olukorras,
kui su elus on üle mõistuse käivaid katsumusi
ja sa ei tule nendega ise toime, siis sa vajad usku.
See usk ei tule uudiste vaatamisest ega millestki muust maisest,
vaid see usk tuleb Jumalalt ja Tema Sõna kaudu.
Sellepärast on vastuoluline olukord just see,
milles me vajame usku.
Vaatame uuesti Roomlastele 4:19 inglisekeelsest King James Piiblist.
Seal öeldakse nii: "Aabraham polnud usus nõrk.
Ta ei võtnud arvesse oma ihu.
Ta ei pööranud sellele tähelepanu,
vaid ta pööras tähelepanu Jumala tõotusele."
Ta ei pööranud tähelepanu nähtavale, vaid sellele, mida Jumal oli öelnud.
Kuidas ma seda teen?
Ma teen seda nii, et ma panen tähele Jumala Sõna.
Kui ma panen tähele Jumala Sõna, siis ma panen tähele Jeesust.
Kui sa paned tähele Jumala Sõna ja annad sellele oma tähelepanu.
Kui sa uurid Jumala Sõna,
siis Püha Vaim hakkab joonistama su ette
seda õiget pilti Jeesusest.
Samuti sellest olukorrast.
Teistsugust pilti.
Lootuse pilti, usu pilti ja vastust.
Mulle hakkab selginema, et ma tulen sellest välja.
"Siin on selle kohta tõotus ja see kõneleb minu olukorrast.
Mul on vägi minna edasi."
Heebrealastele 3:1 ütleb nii:
"Seepärast, pühad vennad, taevase kutsumise osalised,
mõtelgem meie usutunnistuse apostli ja ülempreestri Jeesuse peale."
Mida see tähendab?
Jumala Sõnale mõtlemine tähendab seda,
et me teeme nii nagu Aabraham.
Aabrahamil ei olnud Piiblit raamatuna.
Tal oli vaid sõna, mida ta oli Jumalalt kuulnud.
Kuid Ta pidas selle tõotuse meeles, mille ta oli Jumalalt saanud.
Kõik tõotused, mis on siia kirja pandud,
kuuluvad meile Uue Testamendi lepingu usel.
Kui sul on näiteks majanduslikud raskused,
siis Filiplastele 4:19 lubab, et Issand täidab kõik sinu vajadused
oma rikkust mööda
sõltumata sellest, millises olukorras sa praegu oled.
Kui oled haigestunud, siis Psalm 103:3 lubab,
et Ta tervendab sind kõigist haigustest.
Need tõotused kuuluvad meile ja nagu Joy enne ütles -
see on meie valik, millele me oma tähelepanu pöörame.
Kas sellele, mida olukorrad räägivad või mida Jumala Sõna ütleb.
Mõnikord on ka meil olnud vaja muudkui lugeda ja lugeda,
kuni usk sünnib.
Ja kui siis usk on sündinud,
siis selleks, et see kannaks ka vilja ja meie olukorras sünniks vajalik ime,
siis selleks on vaja veel ühte asja.
Joy luges:
"Mõtelgem meie usutunnistuse apostli ja ülempreestri Jeesuse peale."
Tunnistamine on teine asi, mida me peaksime tegema.
Esmalt peame otsima välja Jumala Sõna
ja juurduma sellesse, et sünniks usk.
Teise asjana aga rääkima selle välja.
Me peame rääkima selle sõna ja tõotuse kohaselt,
nagu Aabraham seda tegi.
Sest sellest ei piisa, et leiame Jumala Sõnast tõotuse,
aga jätkame ikka negatiivsetest olukordadest rääkimist.
Siis see usk kaob nagu vesiliiva sisse.
Ma saan seda, mida ma räägin.
Õpetussõnad 18:21: "Surm ja elu on keele võimuses."
See just ongi see, et kui Jumal annab meile tõotuse
ja asetab meie ette elu ja surma, soovides, et valiksime elu,
siis see tähendabki konkreetselt seda, et elu ja surm on keele võimuses.
Me peame siis hakkama ka seda elu välja rääkima.
Elu valimine on konkreetne valik.
Me kuulutame elu, me kuulutame Jumala tõotusi.
Me kuulutame Jumala Sõna kõikide olukordade üle.
Ma hoian ka oma sõnad Jeesuses, mitte vaid oma meele ja mõtted.
Mitte ainult palvekambris põlvedel,
vaid ka tõustes hoian ma oma sõnad Jeesuses.
Ma püsin Jumala Sõnas ja räägin välja Jumala Sõna.
Ma ütlen selle kohta, et ma räägin taevast keelt.
Mõni räägib soome keelt, teine rootsi keelt,
aga mina räägin taevast keelt.
Sedasi ma püsin Jumala Sõnas.
Jumala Sõna väljarääkimine on muide ka eestpalve.
Kui ma räägin välja Tema Sõna,
siis Ta võib need asjad täide viia, mida Ta tahab minu kaudu teostada.
Seda täitsa argipäeva keskel, kui ma räägin Tema sõnu.
Tema sõnu rääkides on hea ka meeles pidada,
et Tema sõnad on loovad.
Ta lõi kogu maailmakõiksuse sõnaga.
Kõik nähtav, mis tundub püsivana, on loodud Sõna väe läbi.
Kui sina ja mina ühineme
rääkima Jumala Sõna Püha Vaimu väes,
siis see on samal kombel loov.
See sünnitab ja loob.
Need ei ole ainult kaunid sõnad, mida me räägime enese lohutuseks,
vaid Jumala Sõna on jätkuvalt vägev loomaks tõelisust
ning muutma asju sinu ja minu elus.
Jeesus räägib sellest Markuse 11:22,
rääkides just nimelt usust.
"Ja Jeesus vastas neile: Olgu teil usku Jumalasse!
Tõesti, ma ütlen teile, kes iganes ütleb tollele mäele:
Kerki ja kukuta end merre!” ega kõhkle oma südames,
vaid usub, et see, mis ta räägib, sünnib,
siis see saabki talle!"
Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!"
Jeesus ütleb otse,
et usk ja Jumala Sõna väljarääkimine mõjuvad koos,
et me saaksime selle, mida Jumal on tõotanud.
Siin mainitakse rääkimist kaks korda.
"Ütleb tollele mäele... ega kõhkle oma südames,
vaid usub, et see, mis ta räägib..."
Kui Jumalal oleks mingi probleem,
siis mida Ta teeks?
Kui Ta vajaks muutust, siis mida Ta teeks?
Kuidas Ta lahendaks selle asja?
Ta räägiks. Ta ütleks midagi.
Ja seetõttu, et Jumal ise on öelnud ja rääkinud midagi,
võin ka mina öelda seda sama.
Ma võin öelda seda sama, mida Tema ütleb.
Ta on mu Isa
ja ma võin täiesti julgelt öelda seda sama, mida Tema ütleb.
Otse olukordadele näkku.
- Hea on ka teada, et me ei räägi omast peast,
vaid me räägime Jumala sõnu ja kuulutame Tema tahet meie ellu.
Jumala Sõna sünnitab selle Sõna kohast vilja.
Ole siis julge
ja haara kriiside ning raskuste keskel
kinni Jumala Sõnast ja Tema tõotustest.
Loe neid, kuni need sünnitavad usku su südames.
Siis aga hakka neid rääkima, välja ütlema ja kuulutama,
kuniks saad näha, kuidas su olukorrad muutuvad.
Oleme seda ise aastakümneid teinud
ja näinud, et see toimib.
Aamen.
Palvetame koos sinuga
Aitäh, taevane Isa, et me ei pea kartma ega muretsema.
Ei praeguste olukordade ega tuleviku pärast.
Aitäh, Isa, et Sina valitsed
ja Sinu Kuningriik ei kõigu ega vabise.
Aitäh, et ka tänasel päeval saame me valida elu.
Me võime valida Sinu.
Me võime valida Sinu Sõna,
Me võime haarata sellest kinni, püsida selles, rääkida seda
ja toetuda sellele kogu südamest.
Võime teada, et Sina, Issand, oled ustav Jumal.
Sina ei saa valetada ja Sa oled ustav oma Sõnale.
Aitäh, Issand, Sinu väe eest.
Aitäh, Issand, Sinu jõu eest, mis on meie sees.
Aitäh, Issand, et Sinu Sõnas on jõud ja tugevus.
Tahan väga julgustada sind täna.
Mõnikord me vajame uut tugevust.
Me vajame uut tõusu ja uut jõudu.
Elu väljakutsed viivad meid mõnikord allamäge.
Me läheme allavoolu ega tea, kuidas sealt pääseda.
Kuidas ma saaksin uue selgroo, jõu ja tugevuse?
Ma tahan öelda sulle, et see tuleb Piiblist.
Aitäh, Issand, Sinu Sõna eest, mis on meile kui tugev jõusööt.
See on leib ja liha, see on nagu kotletid ja valk.
Aitäh, Issand, et ma saan rääkida
ja kuulutada kõigile, kes seda saadet vaatavad:
jõudu Jeesuse nimel!
Tugevust, tõstmist, uut julgust ja uut selgroogu Jeesuse nimel!
Tõsta pea, löö selg sirgeks ja tõuse kasvõi seisma.
Ma ei saa seda praegu teha,
aga sa võid kodus tõusta
ja seista kahe jalaga kindlalt maa peal.
Võid harjutada sellist kindlalt seismist.
- See puudutas mind,
sest Issand rääkis mulle just seda sama asja,
et Ta tahab tõsta su üles.
Kui tunned end allasurutuna, siis Issand ütleb: "Tõuse!
Tõuse üles ja haara kinni minu tõotustest!
Tea, et need puudutavad sind.
Tunnen, et on mitu vaatajat, kes on juba saanud tõotuse,
aga on millegi pärast pettunud.
Issand ütleb: "Tõuse, sest minu sõna on jätkuvalt tõde!"
Aamen.
See julgustab ka mind.
Vahel tuleb enda pealt tolm ära raputada.
See maailm tekitab palju tolmu.
Siinkohal tahame jälle tänada kõiki vaatajaid
kogu toe, tagasiside ja eestpalveteemade eest.
Ärge heituge, kui me ei jõua kõigi te kirjadele vastata,
aga me palvetame kõigi eest ikkagi, kes meile kirju saadavad.
Saime hiljuti tagasisidet, kus üks inimene kirjutas,
et meie õpetus on nii armastuserohke ja selge
ning tema pahkluu sai meie lõpupalve ajal terveks.
Püha Vaim teeb täiesti suveräänselt oma tööd.
Tänu Issandale selle eest!
Kui soovid rohkem infot meie töö kohta,
külasta meie kodulehekülge ekraanil.
Sealt leiad informatsiooni meie toreda kooli ja lasteaia kohta.
Sealt võid tellida ka meie infolehte, mis ilmub kaks korda aastas.
Ja sealt võib tellida ka neid raamatuid,
mis tugevdavad su suhet Jumalaga ja aitavad sul saada tugevamaks usus.
Me vajame head õpetust.
Ja kuigi ma ise olen need raamatud kirjutanud,
siis saadud tagasiside põhjal võin öelda, et need on väga head.
Need pole liiga paksud, need räägivad asjast
ja need aitavad sul ka päriselt kasvada Jeesuses.
Aitavad sul õppida Teda tundma ja kasvada Jumala Sõna tundmises.
Ole õnnistatud ja tea, et Issand on koos Sinuga.
Aamen.
On tohutu õnnistus ja eesõigus, et meil Soomes on telekanal,
mis edastab julgelt evangeeliumi kõikidesse kodudesse.
Tule ka sina osalema ja õnnistama seda teletööd.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Täiendavat infot leiad ka kodulehelt: www.tv7.ee
Löö kaasa ja tea, et see on väga oluline,
et evangeelium tõesti jõuaks kõikidesse kodudesse.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7